Ευγενία Ζωγράφου

Η Ευγενία Ζωγράφου (1878–1963) ήταν Ελληνίδα δημοσιογράφος, θεατρική συγγραφέας και πεζογράφος.

Βιογραφικά στοιχεία
Γεννήθηκε το 1878 στο Ναύπλιο και πατέρας της ήταν ο Λυκούργος Ζωγράφος. Από νεαρή ηλικία μετακόμισε μαζί με την οικογένειά της στην Αθήνα όπου σπούδασε στο Παρθεναγωγείο της πόλης, δημοσιεύοντας παράλληλα το πρώτο της ποίημα με τίτλο Η Μπίλιω, μετά από παρακίνηση του Αριστομένη Προβελέγγιου. Στη συνέχεια δημοσίευσε διηγήματα, μελέτες, άρθρα και μελέτες, δοκίμια αλλά και μυθιστορήματα. Ήταν διευθύντρια του περιοδικού Ελληνική Επιθεώρησις και συνεργάστηκε και με τις εφημερίδες Σκριπ, Ακρόπολις, Άστυ, Εμπρός και Ατλαντίς μεταξύ άλλων. Στην εφημερίδα Ακρόπολις πραγματοποίησε το πρώτο εργατικό ρεπορτάζ στην Ελλάδα. Στον Α΄ Βαλκανικό Πόλεμο υπηρέτησε ως εθελόντρια νοσοκόμα, ενώ από το 1921 έως το 1922, μετά από εντολή του Υπουργείου Εξωτερικών της Ελλάδας υπήρξε διευθύντρια του στρατιωτικού περιοδικού Νίκη. Το όνομα της στο περιοδικό Ελληνική Επιθεώρησις εμφανίζεται για τελευταία φορά το 1946. Πέθανε το 1963.

Εργογραφία
Μερικά από τα σημαντικότερα έργα της ήταν τα εξής:
Πεζογραφία
Διηγήματα, 1896, 1898, 1900
Η Γκούραινα, χ.χ.
Θέατρο
Η Μοναχή, 1894
Ο εξιλασμός, 1895
Η κλεφτοπούλα, 1899
Όταν λείπει το χρήμα, 1908
Η Τζένυ με το γέλιο της
Το στοίχημα
Η Άνοιξη

Παραπομπές

Ελληνίδες δημοσιογράφοι
Έλληνες θεατρικοί συγγραφείς
Έλληνες συγγραφείς